Prijedlog Ugovora

GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
i
_______________, OIB: _________, koga zastupa __________ (u nastavku teksta: Izvođač), 
zaključili su 

UGOVOR 
[bookmark: _Hlk112228878][bookmark: _Hlk162433083][bookmark: _Hlk164855987][bookmark: _Hlk162428022]O IZVOĐENJU RADOVA NA OBNOVI KAMENOG POSTAMENTA SA RASPELOM U ULICI J.J. STROSSMAYERA OSIJEKU

Članak 1.
Ovaj ugovor sklapa se na temelju provedenog postupka jednostavne nabave, ponude Izvođača broj ___ od _____2024. koja je u provedenom postupku odabrana kao najpovoljnija i troškovnika dostavljenog uz ponudu.
Članak 2.
[bookmark: _Hlk164856171][bookmark: _Hlk164847933]Predmet ovog ugovora su radovi na obnovi kamenog postamenta sa raspelom koji se nalazi u ulici J.J. Strossmayera u Osijeku, na k.č.br. 9121/30 k.o. Osijek. Obnovu kamenog postamenta treba izvesti u skladu sa uputama navedenim u Studiji zatečenog stanja s prijedlogom obnove koju je izradilo ECON d.o.o., Vijenac Medvednice 15, Osijek.

Radovi obuhvaćaju;
- pripremne radove 
- radove na rušenju i demontaži
- betonske radove
- restauratorske radove

Radovi se izvode na temelju:
- Studije zatečenog stanja s prijedlogom obnove koju je izradilo ECON d.o.o., Vijenac Medvednice 15, Osijek
-ponude Izvođača, broj _______ od _______

Članak 3.
Ugovorne strane su suglasne da ukupna cijena radova iz čl. 2. ovog ugovora iznosi:  
	
	
	eura

	+ PDV 25%      
	
	eura

	Ukupno:          
	
	eura 

	


po jediničnim cijenama i u okviru vrsta radova i količina iskazanih u troškovniku koji se prilaže ovom ugovoru.                                         
Ukupno ugovorena cijena uključuje i sve troškove i radove nužne za neometanu funkciju i/ili po život i zdravlje sigurnu uporabu susjednih građevina.
Ugovorena cijena pokriva sve obveze i troškove Izvođača iz ovog ugovora te sve što je potrebno za točno izvođenje i dovršenje ugovorenih radova i otklanjanje svih nedostataka.
Smatrat će se da je Izvođač pregledao gradilište, njegovu okolicu, dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.
Navedene cijene su nepromjenjive i fiksne do izvršenja ovoga ugovora u cijelosti.

Članak 4.
Izvođač je dužan započeti s radovima odmah po uvođenju u posao te ih izvršiti najkasnije u roku od  5 (pet) mjeseci od dana uvođenja u posao.

Smatra se da je Izvođač uveden u posao po zaključenju ovog ugovora kada je Naručitelj:
· omogućio Izvođaču slobodan pristup objektu koji je predmet obnove;
· predao prostor za nesmetano izvođenje radova;
· predao potrebnu tehničku dokumentaciju.
Ugovorne strane su suglasne da se vremenski uvjeti, koji su se mogli predvidjeti u trenutku sklapanja ovog ugovora, ne mogu uzimati kao razlog produljenja ugovornog roka za izvođenje radova. Datum uvođenja Isporučitelja u posao upisuje se u građevinski dnevnik
[bookmark: _Hlk112069798]Datumom završetka radova se smatra datum primopredaje koji se upisuje u zapisnik o primopredaji.
Stručna osoba Naručitelja zadužena za praćenje i realizaciju Ugovora je Marijan Sikavica, mag. ing. aedif.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, potpisivanje zapisnika o primopredaji, obračun ugovorne kazne i sl.
Članak 5.
Ugovorne strane suglasno utvrđuju da će se obračun izvedenih radova, koji su predmet ovoga ugovora, vršiti na temelju stvarno izvedenih radova i jediničnih cijena iz troškovnika.

Izvođač će izvedene količine radova obračunavati privremenim i okončanom situacijom.
Naručitelj će izvedene radove platiti po ispostavljenim privremenim i okončanoj situaciji ovjerenim od strane nadzornog inženjera na žiro račun Izvođača u roku do 30 dana od dana primitka uredne situacije.
Izvođač je obavezan izdavati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, sukladno Zakonu o elektroničkom izdavanju računa u javnoj nabavi (NN 94/18).
Plaćanje po privremenim situacijama vršit će se najviše do iznosa od 90% (devedeset posto) ukupno ugovorenog iznosa po ovom ugovoru, a preostalih 10% (deset posto) platit će se nakon izvršene primopredaje radova i dostave jamstva za otklanjanje nedostataka u jamstvenom roku.
Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 6.
Izvođač je dužan izvoditi ugovorene radove stručno i kvalitetno u skladu s važećim pozitivnim propisima, normativima i standardima, a čija je primjena obvezna, pravilima struke i tehničkom dokumentacijom.
Izvođač je dužan na izvođenju predmetnih radova angažirati _____________, kao ovlaštenog stručnjaka za obavljanje restauratorsko-konzervatorskih poslova.
Izvođač je obvezan osigurati materijal, opremu i sve ostalo, potrebno za izvođenje ugovorenih radova čija je vrijednost obuhvaćena u cijeni radova po ovom ugovoru.
Izvođač je dužan ugrađivati materijal propisane i ugovorene kvalitete.
Izvođač je dužan omogućiti Naručitelju stalan nadzor nad radovima i kontrolu količine, kakvoće i sukladnosti ugrađenih materijala.
Članak 7.
Izvođač se obvezuje da će prilikom izvođenja radova poduzeti sve mjere zaštite gradilišta, okoliša, prolaznika, susjednih građevina, prometnica i komunalne infrastrukture, od šteta koje bi mogle nastati uslijed nestručnog obavljanja radova, kao i štetnih utjecaja vremenskih nepogoda i svih ostalih mogućih šteta i oštećenja za vrijeme trajanja radova. Izvođač je dužan pridržavati se zakonskih odredbi koje se odnose na zaštitu o radu. Štetu izazvanu neodgovarajućim zaštitnim mjerama, Izvođač prihvaća nadoknaditi u cijelosti.

Članak 8.
Nakon izvedenih svih radova iz Troškovnika, Izvođač je dužan zatražiti od Naručitelja preuzimanje objekta. Danom završetka radova smatra se dan preuzimanja objekta koji se upisuje u zapisnik o primopredaji.
Zapisnik o primopredaji potpisuju stručni predstavnik Naručitelja i predstavnik Izvođača.
Članak 9.
Ukoliko se u toku izvršenja Ugovora utvrdi da Izvođač koristi podizvođača kojega nije naveo u Ponudbenom listu, Naručitelj će jednostrano raskinuti Ugovor i zatražiti naknadu stvarno nastale štete koju je pretrpio zbog raskida Ugovora.

Članak 10.
[bookmark: _Hlk110932637]Rok je bitan sastojak Ugovora. Ukoliko Izvođač ne ispuni obvezu u ugovorenom roku, Ugovor se raskida po sili zakona te u tom slučaju Naručitelj ima pravo na naplatu ugovorne kazne u visini 20% vrijednosti ugovora kao i na naknadu nastale štete, a Izvođač nema pravo potraživati naknadu štete na trošak Naručitelja.
Naručitelj može održati Ugovor na snazi ako nakon isteka roka, bez odgađanja obavijesti Izvođača da zahtijeva ispunjenje Ugovora.
Ukoliko krivnjom Izvođača dođe do prekoračenja ugovorenog roka izvođenja radova, a Naručitelj sukladno stavku 2. ovog članka zahtjeva od Izvođača ispunjenje Ugovora u  dodatnom roku koji će odrediti Naručitelj, Naručitelj ima pravo od Izvođača naplatiti ugovornu kaznu za prekoračenje roka iz članka 4. stavka 1. ovog ugovora do datuma završetka radova te naknadu štete nastale zbog zakašnjenja. 
U slučaju nastupanja okolnosti iz stavka 3. ovoga članka, Naručitelj ima pravo od Izvođača naplatiti ugovornu kaznu u visini 2% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 20% od ugovorene vrijednosti radova.
Ugovorne strane suglasno određuju da Naručitelj ima pravo i na ugovornu kaznu i na punu naknadu štete koju pretrpi uslijed zakašnjenja neovisno o ugovornoj kazni.
Ugovorne strane suglasne su da je Naručitelj ovlašten ugovornu kaznu obračunavati umanjenjem ispostavljenog računa.
Ukoliko ugovorna kazna dostigne maksimalni iznos ugovorene kazne Naručitelj ima pravo raskinuti Ugovor bez štetnih posljedica za Naručitelja te aktivirati jamstvo za uredno izvršenje Ugovora, odnosno na trošak Izvođača dovršiti sam radove ili ih povjeriti drugom izvođaču.
Naručitelj ima pravo na naplatu ugovorne kaznu u visini 20% vrijednosti ugovora i u slučaju raskida zbog neispunjenja ugovornih obveza od strane Izvođača, osim u slučaju nastupa okolnosti iz stavka 4. ovoga članka.
Članak 11.
Izvođač se obvezuje dostaviti Naručitelju jamstvo za uredno izvršenje ovog ugovora u roku od 8 (osam) dana od dana potpisa ovog ugovora. Jamstvo se dostavlja u obliku bjanko zadužnice na iznos od 10% ugovorenog iznosa.
Ovo jamstvo Naručitelj će aktivirati u slučaju kršenja ugovornih odredbi i raskida ugovora. 
Jamstveni rok za izvedene radove je 2 godine računajući od dana primopredaje radova.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza. Jamstvo za uredno izvršenje ugovora Naručitelj će vratiti Izvođaču nakon dostavljanja jamstva za otklanjanje nedostataka u jamstvenom roku.
Kao jamstvo za otklanjanje nedostataka u jamstvenom roku, Izvođač je dužan u roku od 8  dana od dana potpisivanja zapisnika o primopredaji dostaviti Naručitelju bjanko zadužnicu na iznos od 10% ukupne vrijednosti izvedenih radova bez PDV-a utvrđene po okončanom obračunu. 
Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete. 
U slučaju nedostavljanja ovog jamstva u predviđenom roku Naručitelj može aktivirati jamstvo za uredno izvršenje ugovora.
Članak 12.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.

Članak 13.
Ovaj ugovor sastavljen je u 4 primjerka od kojih svaka ugovorna strana zadržava po 2 primjerka.
Članak 14.
Ugovorne strane potpisom preuzimaju prava i obveze iz ovoga ugovora.

U Osijeku, _________________2024.

	ZA  IZVOĐAČA:
	            ZA NARUČITELJA :

	
	            GRADONAČELNIK

	_________________
	              Ivan Radić, mag. oec.


	KLASA: 406-09/24-01/46
URBROJ: 2158-1-16-04/3-24-_
	               








